text: मीडिया में इस खबर के आने के इलेक्ट्रॉनिक्स एवं आईटी मंत्रालय और यू.आई.डी.ए.आई. ने संबंधित सरकारी विभागों और मंत्रालयों को वेबसाइट से इन जानकारियों को तत्काल हटाने और यह सुनिश्चित करने के लिए कहा है कि भविष्य में इसका उल्लंघन नहीं होना चाहिए। इसके साथ ही विभिन्न स्तरों पर यह पहल की गई है कि आधार नंबर कहीं भी प्रदर्शित न हो। यू.आई.डी.ए.आई. ने दोहराया है कि आधार सुरक्षा तंत्र अंतरराष्ट्रीय मानकों से बेहतर है और आधार डाटा पूरी तरह सुरक्षित है। यू.आई.डी.ए.आई. से आधारा डाटा न चोरी हो सकता है न लीक। जो डाटा सार्वजनिक किए गए उससे लोगों को कोई खतरा नहीं है क्योंकि बायोमीट्रिक डाटा कभी भी शेयर नहीं किया जाता है और पूरी तरह से सुरक्षित है तथा कूटबद्ध है।